cyanic-selkie/wikianc huggingface dataset:
Leytenlahden taistelu
Nimitzin sähke
Koordinaatio Yhdysvaltain 7. ja 3. laivaston välillä ei toiminut, osin siksi että kaikkien viestien piti kulkea kenraali MacArthurin esikunnan kautta. Tämän seurauksena Halsey jatkoi etenemistään pohjoiseen kohti Ozawan laivoja vielä silloinkin, kun japanilaiset hyökkäsivät jo täydellä voimalla Samarin luona. Tyynenmeren laivaston komentaja, amiraali Chester W. Nimitz lähetti päämajastaan Havaijilta sähkeen, jossa hän tiedusteli Halseyn laivastoon kuuluneen taisteluosasto 34:n sijaintia. Vihollisen tiedustelun hämäämiseksi sähkeen loppuun oli liitetty merkityksetön lause ”The world wonders” (”koko maailma ihmettelee”), jonka Halseyn lippulaivan USS New Jerseyn sähköttäjä oletti kuuluvan varsinaiseen viestiin. Halsey luuli lausetta häneen kohdistetuksi ivaksi ja raivostui niin pahasti, että ei useaan tuntiin suostunut vastaamaan Nimitzille eikä Kinkaidille. Viivytyksen vuoksi Spraguen osasto ei saanut tarvitsemaansa tukea. Halseyn esikuntapäällikkö, kontra-amiraali Robert Carney sai lopulta Halseyn rauhoittumaan, ja tämä määräsi 3. laivaston palaamaan takaisin etelään. Taisteluosasto 38 kävi lopulta upottamassa syötiksi jätetyt Ozawan laivat.
Seuraukset
Japanilaisten näkökulmasta taistelu oli ollut katastrofaalinen. On kuitenkin huomattava, että yhdysvaltalaisten merkittävä teollinen ja materiaalinen ylivoima oli taistelun aikaan jo niin merkittävä, että edes japanilaisten voittoon päättyneenä se ei olisi merkittävästi hidastanut Japanin vääjäämätöntä tappiota Tyynenmeren sodassa.
Erkki Silvennoinen
Silvennoinen soitti vuosina 2004–2007 Amoralissa, ja sen jälkeen Idols-voittaja Ari Koivusen yhtyeessä sekä Northern Kingsin levyillä. Raskasta joulua -projektissa hän on ollut mukana vuoden 2006 kiertueesta alkaen. De Lirium’s Orderiin hän liittyi syksyllä 2010 ja Omnium Gatherumiin kaksi vuotta myöhemmin.
Bandyliigakausi 1992–1993
Lopulliset sijoitukset
Marko Kilpeläinen, OPS oli 47 maalillaan ja 62 pisteellään, sekä maali- että pistepörssin voittaja.
Suomen mestarit
WP-35: Jorma Saastamoinen, Markku Talvitie, Jukka Soininen, Juha Järveläinen, Sami Reponen, Matti Tirkkonen, Petteri Jokinen, Mika Pitkänen, Vladimir Baranov, Jouni Nissinen, Sami Jokinen, Mika Sillgren, Jukka Pulkkinen, Mihail Klimov, Ari Holopainen, Harri Kauhanen, Lasse Laakkonen, Sami Laakkonen. Valmentaja: Esko Tammilehto
Lawrence Cherney
Lawrence Cherney (s. 1. toukokuuta 1946 Peterborough, Ontario) on kanadalainen oboisti. Hän opiskeli vuosina 1959–1964 Perry Baumanin johdolla The Royal Conservatory of Musicissa. Tämän jälkeen hän aloitti filosofian opinnot Toronton yliopistossa; hän sai vielä samanaikaisesti niiden kanssa opetusta Baumanilta. Cherney lähti Ford Foundationin apurahan (1966) ja Canada Councilin palkinnon (1967–1970) turvin Yhdysvaltoihin opiskelemaan John Mackin, Ray Stillin ja muiden johdolla.
Cherney perusti vuonna 1981 konserttisarjan Music at Sharon, jonka ensimmäinen taiteellinen johtaja hän oli. Hän on opettanut oboensoittoa ja kamarimusiikkia Ottawan yliopistossa, Yorkin yliopistossa, The Royal Conservatory of Musicissa ja Toronton yliopistossa. Hänen veljensä on säveltäjä Brian Cherney.
Pertti Laine
Pertti Olavi Laine (13. joulukuuta 1938 Turku – 20. lokakuuta 1999 Turku) oli suomalainen, olympialaisissakin kilpaillut soutaja.
Laine edusti Suomea Rooman olympialaisissa 1960. Perämiehettömän nelosen joukkue, johon kuuluivat myös Pertti Laineen veljet Eero ja Heikki Laine sekä Arto Nikulainen, karsiutui alkuerissä. EM-kilpailuissa Pertti Laine saavutti seitsemännen sijan vuonna 1958.
Turun Yliopiston Soutajia ja Turun Soutajia edustanut Laine voitti Suomen mestaruuden perämiehettömässä nelosessa vuosina 1958 ja 1960. Hän on saavuttanut voittoja Ruotsi-maaottelussa.
SMS Hindenburg (1915)
SMS Hindenburg oli Saksan keisarillisen laivaston Derfflinger-luokan taisteluristeilijä ensimmäisessä maailmansodassa.
Valmistus
Alus tilattiin Wilhelmshavenin laivastontelakalta osana vuosien 1913-1914 laivasto-ohjelmaa ja sen köli laskettiin 30. kesäkuuta 1913. Alus laskettiin vesille 1. elokuuta 1915 ja se otettiin palvelukseen 25. lokakuuta 1917.
Palvelus
Alus oli viimeinen valmistunut Saksan keisarikunnan laivaston taisteluristeilijä ja siten sen ura jäi lyhyeksi. Alus saavutti täyden operaatiokyvyn 20. lokakuuta 1917, minkä vuoksi se ei osallistunut ainoankaan sodan suureen meritaisteluun. Alus suojasi 17. marraskuuta SMS Moltken ja II risteilijäosaston keveiden risteilijöiden kanssa Saksan rannikolla miinanraivaajia, jotka joutuivat Britannian kuninkaallisen laivaston HMS Repulsen, HMS Courageous'n ja HMS Glorious'n yllättämiksi. Isku oli kuitenkin niin lyhyt, että suojausosasto ei kerennyt osallistua tapahtumiin. Hindenburg korvasi 23. marraskuuta SMS Seydlitzin I tiedusteluryhmän lippulaivana. Sodan päätyttyä alus internoitiin Kuninkaallisen laivaston tukikohtaan Scapa Flow’ssa, jossa sen oma miehistö upotti sen myöhemmin Versailles’n rauhan epäedullisten ehtojen vuoksi. Alus nostettiin 22. heinäkuuta 1930 ja se romutettiin 1930-1932.
Bertta Räsänen
Bertta Räsänen (23. helmikuuta 1921 Riistavesi – 29. syyskuuta 1994 Kuopio) oli suomalainen laitosemäntä ja perinneruokakulttuurin elvyttäjä, joka muun muassa pani alulle 1980-luvulla toteutetun pitäjäruokaprojektin. Hän sai kotiseutuneuvoksen arvonimen vuonna 1989.
Kalastajaperheeseen Riistavedellä syntynyt Räsänen kävi Kuopiossa käsityökoulun, piti sen jälkeen kudontakursseja ja hoiti kouluasuntolaa Suomussalmella. Hän kouluttautui laitoskeittäjäksi Haukiputaan emännöitsijäkoulussa ja sai alan paikan Muhokselta poikakodista. Pisimpään hän toimi kuopiolaisen vanhainkoti Harjulan emäntänä 1961–1984. Sieltä hänen maineensa kiiri niin, että hän sai kestittäväkseen myös Kuopion kaupungin vieraita.
Harjulan-vuosinaan Räsänen innostui perinneruokareseptien keräilystä ja tallentamisesta ja sai työhön avukseen Pohjois-Savon kotitalousalan järjestöjä. Näin syntyi Savolainen keittokirja (1979). Ruokaperinteestä kiinnostunut televisiokokki Jaakko Kolmonen intoutui Räsäsen työstä ja ryhtyi johtamaan valtakunnallista pitäjäruokaprojektia, jonka myötä Suomen muidenkin maakuntien ruokaperinteestä laadittiin omat kirjansa. Pitäjien nimikkoruoat ja muuta perinneruokatietoa koottiin myös kirjaan Kotomaamme ruoka-aitta: Suomen, Karjalan ja Petsamon pitäjäruoat.
Bertta Räsänen valittiin vuonna 1979 Savonmuan Hilimaksi, vuonna 1984 Piällysmieheksi ja 1986 Kuopion Siskotytöksi. Kalevalan juhlavuoden mitalilla hänet palkittiin 1985.
Lieke Martens
Lieke Martens (s. 16. joulukuuta 1992) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa lokakuun 2022 puoliväliin mennessä 139 maaottelua ja tehnyt niissä 55 maalia. Ensimmäisen maaottelunsa hän pelasi Kiinaa vastaan 22. elokuuta 2011. Hän voitti Euroopan-mestaruuden 2017. Hän teki EM-lopputurnauksessa kolme maalia, joista yhden Tanskaa vastaan pelatussa, lukemiin 4–2 päättyneessä loppuottelussa. MM-kilpailuissa 2019 hän saavutti hopeaa ja teki kaksi maalia neljännesvälieräottelussa Japania vastaan. EM-kilpailuissa 2022 hän pelasi joukkueensa kaikki kolme alkulohko-ottelua mutta sai ottelussa Sveitsiä vastaan jalkavamman, jonka vuoksi hän ei pelannut puolivälierissä.
Seuratasolla Martens edustaa kaudella 2022–2023 ranskalaista Paris Saint-Germainia. Vuosina 2012–2014 hän pelasi Saksan Duisburgissa ja sen jälkeen Ruotsissa, ensin Göteborgissa 2014–2015 ja sitten Rosengårdissa 2015–2017. Vuosina 2017–2022 hän edusti espanjalaista FC Barcelonaa ja voitti vuonna 2021 Mestarien liigan.
Lähteet
pienoiskuva|300px|vasen|Lieke Martens EM-kilpailuissa 2017.
Chris Cuomo
Christopher Charles Cuomo (s. 9. elokuuta 1970 Queens, New York) on yhdysvaltalainen televisiojuontaja, joka juonsi Cuomo Prime Time -ohjelmaa CNN-kanavalla. Aiemmin hän on juontanut 20/20-uutisohjelmaa ABC-kanavalla sekä lisäksi FOX-kavavalla Fox Files-ohjelmaa.
Cuomo on edesmenneen Mario Cuomon poika, joka toimi New Yorkin osavaltion 52. kuvernöörinä vuosina 1983-1995. Lisäksi myös hänen veljensä Andrew Cuomo on toiminut New Yorkin kuvernöörinä.
Koulutus
Cuomo on valmistunut lakimieheksi Fordhamin yliopistosta vuonna 1995. Ennen sitä hän oli suorittanut alemman korkeakoulututkinnon Yalen yliopistossa.
Yksityiselämä
Vuonna 2011 Cuomo solmi avioliiton Christina Greeven kanssa, joka on aikakausilehden kustannustoimittajat. Parilla on kolme lasta, tyttäret Bella ja Carolina sekä yksi poika Mario.
Reijo Ojanen (sisustusarkkitehti)
Reijo Antero Ojanen (22. tammikuuta 1931 Tampere – 24. heinäkuuta 2019 Tampere) oli suomalainen sisustusarkkitehti.
Ojanen kävi keskikoulun Tampereen lyseossa. Hän pääsi opiskelemaan Helsinkiin Taideteolliseen oppilaitokseen, josta hän valmistui sisustusarkkitehdiksi vuonna 1956. Ojanen toimi Tampereen talonrakennustoimiston sisustusarkkitehtinä 40 vuotta. Hänen tunnetuin työnsä oli vuonna 1959 valmistuneen Pyynikin kesäteatterin pyörivän katsomon suunnittelu. Idean pyörivään katsomoon hän sai veturitallin kääntöpöydästä. Se oli valmistuessaan maailman ensimmäinen sähkökäyttöinen pyörivä katsomo.
Muita Ojasen töitä olivat TTT:n Kellariteatteri, Tampereen Komediateatteri sekä Ravintola Tiiliholvi Tampereella. Hän suunnitteli myös Messukylän Osuusmyllyn muistomerkin, joka pystytettiin vuonna 1981.
Ojanen toimi työnsä ohella Tampere-Seuran puheenjohtajana sekä Tapparan sihteerinä. Hän oli myös perustamassa Ilves-Kissoja.
Reijo Ojasen sisko Sirkka Ojanen voitti melonnassa Suomen mestaruuden ja poika Juha Ojanen Ilveksen jalkapallojoukkueessa Suomen cupin vuonna 1979. Reijo Ojanen oli jääkiekkoilija Janne Ojasen setä.
Karl Gottlieb Behm
Karl Gottlieb Behm (17. joulukuuta 1823 – 29. kesäkuuta 1857 ) oli Viipurissa vaikuttanut pietarinsaksalainen teologi. Hänet tunnetaan vuonna 1853 perustamastaan saksankielisestä Behmin koulusta, joka oli aikansa merkittävimpiä suomalaisia oppilaitoksia.
Henkilöhistoria
Pietarissa syntyneen Behmin isä oli Tallinnasta kotoisin ollut baltiansaksalainen Joachim Christian Behm. Hän valmistui teologian kandidaatiksi Tarton yliopistosta ja saapui Viipuriin 1852 perustamaan uutta sisäoppilaitosta samana vuonna suljetun Peter Wilhelm Nokelinin koulun korvaajaksi. Behmin koulu aloitti toimintansa Papulan kaupunginosassa vuotta myöhemmin.
Behm ei ennen äkillistä kuolemaansa ehtinyt johtaa kouluaan kuin neljän vuoden ajan. Hän onnistui kuitenkin luomaan sille maineen arvostettuna oppilaitoksena, jonne hakeuduttiin myös Viipurin ulkopuolelta aina Venäjää ja Baltiaa myöten. Behmin kuoleman jälkeen koulun johtajaksi tuli saksalainen matemaatikko Friedrich Fredrik Seidler, kunnes se lopetti toimintansa vuonna 1881. Karl Gottlieb Behmin puoliso, Hiidenmaan Reigin kirkkoherran tytär Ida Behm, s. Rinne, puolestaan johti Viipurissa toiminutta saksankielistä tyttökoulua vuodesta 1870 lähtien.
Jean Eudes
Pyhä Jean Eudes (14. marraskuuta 1601 Ri, Ranska – 19. elokuuta Caen, Ranska) oli ranskalainen pappi, lähestystyöntekijä ja hengellisten yhteisöjen perustaja. Hän oli suuri jansenistisen harhaopin vastustaja, oli uskollinen Pyhälle istuimelle, sekä tuki hartautta Jeesuksen pyhää sydäntä kohtaan. Paavi Leo XIII julisti 6. tammikuuta 1903 pyhän Jeanin hyveitten olleen sankarillisia, pyhä paavi Pius X julisti pyhän Jeanin autuaaksi 25. huhtikuuta 1909, paavi Pius XI kanonisoi hänet vuonna 1925 ja hänen juhlaansa vietetään 19. elokuuta. Hänen symboleitaan ovat pappi Jeesuksen ja Neitsyt Marian sydänten kanssa. Pappi eli seuraavien 10 paavien hallintoaikoina: Klemens VIII, (1592-1605) Leo XI, (1605) Paavali V, (1605-1621) Gregorius XV, (1621-1623) Urbanus VIII, (1623-1644) Innocentius X, (1644-1655) Aleksanteri VII, (1655-1667) Klemens IX, (1667-1669) Klemens X, (1670-1676) ja autuas Innocentius XI. (1676-1689)
Pyhää Jean Eudesta on kunnioitettu roomalaiskatolisessa messussa seuraavanlaisella latinankielisellä kollehtarukouksella:
Elämä
Pyhä Jean Eudes syntyi Rissä, Ranskan Normandiassa 14. marraskuuta 1601 maanviljelijän pojaksi ja meni 14-vuotiaana jesuiittojen oppilaitokseen, sekä liittyi vastoin vanhempiensa tahtoa hengelliseen yhteisöön vuonna 1623 ja vihittiin papiksi 24-vuotiaana. 32-vuotiaana hänestä tuli seurakuntalähetystyöntekijä ja hän saarnasi yli 100 seurakuntamissiota, joista jotkin kestivät muutamasta viikosta muutamaan kuukauteen. Vuoden 1643 maaliskuun 25. päivä hän perusti yhteisön Congregatio Iesu et Mariae eli eudistit. Pyhän Jeanin elinaikana yhteisö perusti seminaarit Caeniin, (1643) Coutancesiin, (1650) Lisieuxiin, (1653) Roueniin, (1658) Evreuxiin, (1667) ja Rennesiin. (1670) Hän laati myös messun ja hetkipalveluksen Jeesuksen pyhälle sydämelle ja Neitsyt Marian tahrattomalle sydämelle. Hän kuoli 79-vuotiaana.
Kirjoja
Pyhä Jean Eudeksen tunnetaan laatineen ainakin seuraavat kirjat:
Eräkirjallisuus
Eräkirjallisuus on tieto- tai kaunokirjallisuutta, jossa kuvataan erämaissa metsästämistä, kalastusta, vaeltelua tai senkaltaista toimintaa. Eräkirjallisuudessa voi olla matkakirjallisuudenkin piirteitä. Eräkirjallisuuden keskeinen funktio on kulttuurin ja luonnon vuoropuhelun elämyksellinen vahvistaminen.
Shakin maailmanmestaruusottelu 1986
Shakin maailmanmestaruusottelussa 1986 pelasivat hallitseva maailmanmestari Garri Kasparov ja haastaja Anatoli Karpov. Ottelun kesti 24 peliä, ja se päättyi Kasparovin voittoon pistein 12½–11½. Kaksitoista ensimmäistä peliä pelattiin Lontoossa, ja loput pelit pelattiin Leningradissa.
Agadir
Agadir on kaupunki Souss-Massan hallintoalueella lounaisessa Marokossa. Se sijaitsee Atlantin valtameren rannikolla. Vuonna 2013 kaupungissa arvioitiin olevan asukkaita 516 000 ja urbaanialueella 605 000.
Maantiede
thumb|vasen|Näkymä Agadirin kukkulaa kohti. Agadir sijaitsee Atlantin valtameren rannikolla Marokon lounaisosassa noin 10 kilometriä Sousin laaksosta pohjoiseen lähellä Atlasvuoria. Kaupunki on rakentunut rannikolla sijaitsevan lahden pohjoisrannalle noin 240–270 metriä korkean kukkulan juurelle.
Historia
thumb|vasen|Valokuva vuodelta 1905. Nykyisen Agadirin historiasta ennen 1500-lukua ei juuri tiedetä. Paikka saattaa olla roomalaisissa lähteissä mainittu Portus Risadir. On myös mahdollista, että paikalla sijaitsi aikanaan agadir eli berebrien eräänlainen linnoitettu varasto. Varmasti tätä ei kuitenkaan tiedetä. Leo Africanus mainitsee seudulla sijaineen paikkakunnan nimeltä Gartguessem alueella eläneen berberiheimon mukaan. Varsinaisen kaupungin perustivat kuitenkin portugalilaiset. João Lopes de Sequeira rakennutti paikalle puisen linnoituksen vuoden 1505 jälkipuoliskolla. Paikkaa kutsuttiin virallisesti nimellä Santa Cruz del Cabo de Aguar. Linnoituksen tehtävänä oli suojella aluetta espanjaalisten hyökkäyksiltä Kanariansaarilta. Espanjalaiset tavoittelivat nykyisen Marokon etelärannikon hallintaa portugalilaisten tapaan. Linnoitus myytiin Portugalin kuninkaalle 25. tammikuuta 1513.
Portugalilaisten antauduttua paikka autioitui. Vuosina 1557–1574 hallinnut Abd Allah al-Ghalib bi'llah rakennutti lopulta omalla valtakaudellaan uuden linnoituksen Agadirin kukkulalle suojellakseen rannikon ankkuripaikkaa kristittyjen laivastoilta. Ankkuripaikalle saapui sittemmin useita eurooppalaisia kauppiaita. Eurooppalaisiin kauppalaivoihin lastattiin Agadirissa etenkin sokeria, kunnes sen merkitys väheni Mogadorin perustamisen myötä vuonna 1773. Agadir nousi kansainvälisiin uutisiin vuonna 1911 niin sanotun Agadirin kriisi n yhteydessä. Saksalainen tykkivene SMS Panther ankkuroitui Agadirin edustalle tukemaan Saksan vaatimuksia Marokossa. Ranskalaisen kenraali Charles Émile Moinierin joukot olivat vain hieman aikaisemmin miehittäneet Fezin kaupungin. Ranska ja Saksa olivat ajautua sotaan keskenään, mutta ne pääsivät lopulta ratkaisuun, jossa Marokosta tehtiin Ranskan protektoraatti.
Agadir alkoi kasvaa Ranskan valtakaudella. Sen satama rakennettiin vuonna 1914 ja samalla alkoi myös Susin sisämaan mineraalivarojen ja rannikon kalavarantojen hyödyntäminen. Vuonna 1960 kaupunki kärsi merkittäviä tuhoja maanjäristyksessä ja sitä seuranneessa hyökyaallossa. Surmansa sai noin 12 000 henkilöä. Onnettomuuden jälkeen Agadirille rakennettiin uusi kaupunginkeskusta vanhasta keskuksesta etelään.
Talous ja liikenne
thumb|Kaupungin kalasatama.
Agadir on oman alueensa hallinnollinen keskus. Tärkeitä talouden osa-alueita ovat sitä ympäröivän alueen maatalous ja kaivostoiminta, sekä kalastus merialueella. Sousin laaksossa kasvatetaan viljaa, sitrushedelmiä ja oliiveja, sekä paimennetaan vuohia, lampaita ja karjaa.
Väestö
Agadirin varsinaisen kaupunkialueen asukasluku oli YK:n tilasto-osaston arvion mukaan vuonna 2013 516 000 ja suuremman rakennetun alueen 605 000. Vuonna 1952 kaupungin asukasluku oli 30 111.
Herbert Morrison
Herbert Morrison voi tarkoittaa ainakin seuraavia:
Voimavaaka
Voimavaaka on maapallon magneettikentän ja horisontaalitason välistä kulmaa mittaava mekaaninen laite. Sitä kutsutaan myös nimellä inklinaatiomittari. Voimavaakaa käytetään apuna muun muassa laivojen magneettikompassin kallistuseksymän kompensoinnissa.
Carlo Senoner
Carlo Senoner (s. 24. lokakuuta 1943 Selva di Val Gardena, Bolzanon maakunta, Italia ) on italialainen alppihiihtäjä, pujottelun maailmanmestari.
Senoner sijoittui Squaw Valleyn olympialaisissa 1960 pujottelussa 13:nneksi ja suurpujottelussa 17:nneksi. Chamonix'n MM-kilpailuissa 1962 hän oli alppiyhdistetyssä neljäs ja suurpujottelussa kuudes. Hän voitti pujottelun maailmanmestaruuden Portillon MM-kilpailuissa 1966.
Senoner sijoittui maailmancupin osakilpailussa parhaimmillaan viidenneksi Berchtesgadenin pujottelussa tammikuussa 1967.
Neliöksi täydentäminen
thumb|400px|Neliöksi täydentäminen esitettynä neliölauseke tulkittuna pinta-alaksi.Neliöksi täydentäminen on algebrallinen menetelmä toisen asteen yhtälön ratkaisemiseksi. Neliöksi täydentämistä voidaan soveltaa myös integraaleja laskettaessa.
Menetelmän tavoitteena on päästä muodosta (1) muotoon (2). Tässä vakiot a', b', c' riippuvat vain vakioista a, b, c. Nyt muodon (2) avulla saadaan helposti ratkaistua polynomin (1) nollakohdat.
Neliöksi täydennyksessä otetaan ensimmäisen asteen termin kertoimen puolikkaan neliö, ja lisätään ja vähennetään se. Tälle toimenpiteelle on voimassa ehto, että toisen asteen termin kerroin on 1.
Esimerkki 1
Halutaan tietää mitkä muuttujan x arvot toteuttavat yhtälön:
Täydennetään neliöksi lisäämällä ja vähentämällä 1.
Välivaiheittain:
(2) Täydennetään neliöön: ts. otetaan ensimmäisen asteen kertoimen, eli 1*x:n, puolikkaan neliö ja lisätään ja vähennetään se. (3) Poistetaan hakasulkeet, jolloin
Nyt yhtälö ratkeaa helposti
Siis x on joko 0 tai -1.
Esimerkki 2
Menetelmästä on se etu, että funktion käännepiste voidaan määrittää turvautumatta derivointiin. Käännepiste saadaan yhtälöstä. Funktion arvo tässä pisteessä on siten.
Funktion neliöksi täydentäminen tarkoittaa myös koordinaatiston origon. Jos funktio on täydennetyssä muodossaan sille saadaan myös seuraava muoto Merkitään Tällöin alkuperäinen funktio saadaan muotoon ja alkuperäinen origo on pisteessä
Esimerkki 3
Tehtävä: kirjoita hyperbelin yhtälö perusmuotoon: ,
(1) Järjestellään termit mieleiseksi, eli vakiot yhtälön oikealle puolelle ja tuntemattomat vasemmalle. Järjestellään x:t ja y:t.
(2) Ryhmitellään lausekkeet sellaisiksi, että toisen asteen termien kertoimet ovat sulkeiden sisällä 1. Otetaan x-termien yhteinen kerroin 9 ja y-termien kerroin -1 ulkopuolelle.
(4) Poistetaan hakasulkeet, ja eliminoidaan puolittain "ylimääräinen" neljäs vakio x:n ja y:n lausekkeesta:
(5) Jolloin jää:
二次方程式
Jarno
Jarno on suomalainen miehen etunimi. Se on muunnos nimestä Jarmo, joka on muunnos nimestä Jorma, joka taas on muunnos kreikkalaisperäisestä nimestä Jeremias, joka tarkoittaa 'Jahve kohottaa'.
Nimi tuli käyttöön 1900-luvun alussa, ja Jarno on ollut almanakassa vuodesta 1973 lähtien. Ensimmäinen viralliselta etunimeltään Jarno oli kirjailija Jarno Pennanen. Jarno oli suosittu nimi 1970- ja 1980-luvuilla.
Vuoden 2019 loppuun mennessä Digi- ja väestötietoviraston tietojen mukaan noin 8 386 miestä on saanut nimekseen Jarno.
Tunnettuja Jarnoja
Luettelon henkilöt ovat suomalaisia, ellei toisin mainita.
Sherida Spitse
pienoiskuva|Sherida Spitse
Sherida Spitse (s. 29. toukokuuta 1990) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa lokakuun 2022 puoliväliin mennessä 209 maaottelua ja tehnyt niissä 43 maalia. Ensimmäisen maaottelunsa hän pelasi Englantia vastaan 31. elokuuta 2006. Hän voitti Euroopan-mestaruuden 2017. Hän teki EM-lopputurnauksessa kolme maalia, joista yhden Tanskaa vastaan pelatussa, lukemiin 4–2 päättyneessä loppuottelussa. Hän saavutti MM-hopeaa 2019 ja pelasi turnauksessa Alankomaiden kaikissa seitsemässä ottelussa avauskokoonpanossa. EM-kilpailuissa 2022 hän pelasi joukkueensa kaikki neljä ottelua.
Seuratasolla Spitse edustaa kotimaassaan Ajaxia. Kauden 2017–2018 hän pelasi kotimaansa FC Twentessä, johon hän palasi pelattuaan vuodet 2014–2017 Norjan Lillestrømissä. Kaudet 2018–2020 hän edusti norjalaisseura Vålerengaa.
Sva bol svijeta
Kappale sijoittui Euroviisuissa 25 maan joukosta sijalle 16. 27 pisteellä.
Whittni Wright
Whittni Wright (s. 30. marraskuuta 1987 Augusta, Georgia, Yhdysvallat) on yhdysvaltalainen näyttelijä. Hän syntyi Augustassa, Georgiassa, ja saavutti mainetta lapsirooleillaan 1990-luvun puolessavälissä.
Markham
Markham on Suur-Torontoon kuuluva kaupunki Ontarion provinssissa Kanadassa. Kaupungissa asuu noin 260 000 ihmistä ja se on yksi Kanadan nopeimmin kasvavista kaupungeista – väkiluku kasvoi 25 % vuosina 2001–2006. Asukkaista 34 % on valkoisia ja 34 % kiinalaista syntyperää. Koostaan huolimatta Markham ei ole saanut suurkaupungin (city) asemaa.
Markham mainostaa olevansa ”Kanadan teknologiapääkaupunki”, sillä kaupungissa toimii useita teknologiayrityksiä, kuten IBM, Motorola, Lucent, Apple ja ATI, jonka pääkonttori on kaupungissa.
Historia
Markhamin kylä perustettiin 1793. Se sai nimensä Yorkin arkkipiispan William Markhamin mukaan. Vuotta myöhemmin seudulle saapui William Berczyn johdolla 75 saksalaissyntyistä perhettä New Yorkin osavaltiosta. 1800-luvun alussa kylään muutti mennoniittejä Pennsylvaniasta ja vuodesta 1830 alkaen irlantilaisia ja skotteja, jotka pakenivat kotimaassaan vallitsevaa nälänhätää ja ylikansoitusta. Vuonna 1872 kylästä rakennettiin rautatieyhteys Torontoon.
Aiheesta muualla
thumb|left|200px|Markham Civic Center.
Eksessiivi
Eksessiivi eli eronto eli yleinen erosija on suuntasija, joka ilmaisee muutosta jostakin olotilasta, jonakin olemisen päättymistä. Eksessiiviä ei pidetä osana suomen yleiskieltä, mutta sitä tavataan eräissä murteissa. Eksessiivi ilmaisee abstraktia eli käsitteellistä eroamista samaan tapaan kuin yleinen olosija eli essiivi abstraktia olemista (lapsena, äitinä) ja yleinen tulosija eli translatiivi abstraktia tulemista (lapseksi, äidiksi). Eksessiiviä voidaan verrata suomen kielessä havainnollisempiin elatiiviin (-stA) ja ablatiiviin (-ltA), eli sisäiseen ja ulkoiseen erosijaan.
Tyypillinen eksessiivimuoto pakotettuna nykysuomeen olisi: "Poliisinta rikolliseksi, hänestä ei enää ollut viranomaiseksi." Eksessiivin pääte siis olisi tyyppiä (-ntA). Muoto on kuitenkin kielihistoriallisesti typistynyt, niin että nykyään yleisimmin käytetään elatiivia: "Poliisista rikolliseksi."
Eksessiivi itämerensuomalaisissa kielissä
Eksessiivi esiintyy harvinaisena mm. itämerensuomalaisissa kielissä. Eksessiivin käyttö on yleisintä inkeroisessa ja suomen kaakkoismurteissa. Eksessiivimuotoja esiintyy tai on esiintynyt myös karjalan, liivin, vatjan ja viron kielissä.
Kantasuomessa eronto ilmaistiin nykyisellä partitiivilla, josta jäännöksenä suomen yleiskielessä muutama muoto: esim. luota, takaa ja kotoa. Kun kantasuomen partitiivi siirtyi eronnon tehtävästä muun muassa runsaskäyttöiseksi subjektin ja objektin sijaksi (nykyiseksi partitiiviksi), mahdollisuudet käyttää partitiivia erontona kaventuivat ja joihinkin kantasuomen murteisiin alkoi kehittyä eksessiivi.
Suomi
Suomen kielessä eksessiivi esiintyy harvinaisena pohjalaismurteissa, kaakkoismurteissa ja savolaismurteiden eteläosissa. Kaakkoismurteissa ja savolaismurteissa sen sijapääte on -nta/-ntä ja pohjanmaalla -ta/-tä. Merkitys liittyy essiiviin ja translatiiviin: Valittiin presidentiksi, toimi presidenttinä, erosi presidentintä. Tässä tapauksessa yleiskielessä joudutaan käyttämään kiertoilmaisua: erosi presidentin virasta, toimesta, asemasta tms.. Eksessiiviä on aika ajoin yritetty suosittaa käyttöön suomen kielessä, mutta vailla menestystä. Eräiden sanojen yhteydessä se ilmaisee paikkaa.
Esimerkkejä :
Pohjalaisissa ja eteläkymenlaaksolaisissa murteissa eksessiivi on yksinomaan käytössä paikkojen yhteydessä. Merkitys on identtinen yleiskielen "kotoa, takaa, ulkoa" muotojen kanssa, eli se ilmaisee siirtymistä paikasta toiseen: ”Hain repun kotoonta”, ”Auto ajoi eteen kolmion takaanta”, ”Opettelin sen ulkoonta”. Yllä olevan listan esimerkeistä poiketen kantasanan loppuvokaali pidentyy:
''
Karjala
Karjalan kielessä eksessiivin pääte on sama kuin essiivin eli -na tai toisinaan pelkkä -n. Eksessiiviin perään liittyy usein postpositio päi. Esimerkki:
Viro
Viron kielessä eksessiivi esiintyy harvinaisena mm. adverbeissa. Sen pääte on -nt. Esimerkki:
Satakunnan vaalipiiri
Satakunnan vaalipiiri on yksi eduskuntavaalien 13 vaalipiiristä. Aikaisemmin eduskuntavaalipiireissä käytiin myös tasavallan presidentin valitsijamiesvaalit ennen suoraan kansanvaaliin siirtymistä 1994. Nykyään presidentinvaaleissa vaalipiirejä käytetään vain vaalien tekniseen toimittamiseen. Alueelta valitaan kahdeksan kansanedustajaa (4 % 200:sta). Nimestään huolimatta vaalipiiri ei kata koko Satakunnan historiallisen maakunnan aluetta vaan länsiosassa sijaitsevan Satakunnan nykymaakunnan alueen. Satakunnan perinteinen valtapuolue on vahvan teollisuushistorian vuoksi SDP, toinen menestyvä puolue on Perussuomalaiset.
Vaalipiirin entisiä kuntia ovat Ahlainen, Hinnerjoki, Honkajoki, Honkilahti, Ikaalisten maalaiskunta, Karkku, Kauvatsa, Keikyä, Kiikka, Kiikoinen, Kiukainen, Kodisjoki, Kullaa, Köyliö, Lappi, Lavia, Luvia, Noormarkku, Porin maalaiskunta, Rauman maalaiskunta, Suoniemi, Tyrvää ja Vampula.
Aiemmin vaalipiiriin kuului myös osa nykyisestä Pirkanmaan maakunnasta. Vuosina 1993–2005 kaikkiaan kymmenen kuntaa siirrettiin Satakunnan vaalipiiristä Pirkanmaan vaalipiiriin: Vuonna 2003 Kodisjoki siirrettiin Satakunnan vaalipiiriin Varsinais-Suomen vaalipiiristä.
Satakunnan vaalipiirin nimi ennen vuonna 1997 lääniuudistuksen myötä tehtyä vaalilain muutosta oli Turun läänin pohjoinen vaalipiiri.
Satakunnan vaalipiirin ministerit
Ministerit, jotka virassa ollessaan ovat edustaneet Turun pohjoista tai Satakunnan vaalipiiriä.
Henri Scheweleff
Scheweleff edusti Ruotsin Allsvenskanin Örgryte IS:ää, mutta oli kauden 2007 lainalla Vaasan Palloseurassa Veikkausliigassa hän on esiintynyt myös Tampere Unitedissa. Maaliskuussa 2010 Henri Scheweleff siirtyi Tampereen Ilvekseen. Scheweleff edusti Tampereen Ilvestä kaudet 2010–2013 pelaten kolme kautta edustusjoukkueen riveissä Kakkosta ja kaudella 2013 Ilveksen kakkosjoukkueessa Vitosta. Scheweleff palasi Kolmosessa pelaavan FC Kiiston paitaan syksyllä 2013. Syksyllä 2015 hän siirtyi Kolmoseen nousseeseen FC Jukolaan.
Scheweleff on pelannut kolme ottelua Suomen maajoukkueessa. Debyyttinsä hän teki Omania vastaan 3. joulukuuta 2004.
Arto Nikulainen
Arto Tauno Olavi Nikulainen (28. elokuuta 1930 Piikkiö – 20. helmikuuta 2010 Turku) oli suomalainen, olympialaisissakin kilpaillut soutaja.
Nikulainen edusti Suomea Rooman olympialaisissa 1960. Perämiehettömän nelosen joukkue, johon kuuluivat myös veljekset Eero, Heikki ja Pertti Laine, karsiutui alkuerissä. EM-kilpailuissa Nikulainen saavutti seitsemännen sijan vuonna 1958.
Nikulainen voitti Suomen mestaruuden perämiehettömässä nelosessa vuosina 1958 ja 1960. Hän saavutti voittoja Ruotsi-maaottelussa. Hän edusti Turun Yliopiston Soutajia ja Turun Soutajia ja toimi myöhemmin molempien seurojen puheenjohtajana.
Arto Nikulaisen veli Jouko Nikulainen sekä Joukon poika Pekka Nikulainen ovat kilpailleet kansainvälisellä tasolla suunnistuksessa.
Grid
Grid voi viitata useampaan asiaan:
Etta Moten Barnett
pienoiskuva|Etta Moten Barnett vuonna 1936. Etta Moten Barnett (5. marraskuuta 1901 – 2. tammikuuta 2004) oli afroamerikkalainen näyttelijä ja kontra-alttolaulaja.
Barnettilla oli oma radio-ohjelma Chicagossa. Hän kuoli Chicagossa haimasyöpään 102-vuotiaana.
Klusteri
Klusteri (, suomeksi myös ryväs eli rypäs) yleisterminä tarkoittaa joukkoa samanlajisia kohteita, jotka kasvavat tai muulla tavoin pysyvät yhdessä. Toiminnallisten kohteiden muodostaman klusterin osien ajatellaan useimmiten jollain tavalla hyötyvän keskinäisestä yhteydestään toisiinsa ja klusteriin kokonaisuutena.
Suomessa sanan "ryväs" sävy on ollut ainakin osittain kielteinen; se on tarkoittanut ”rykelmää, kasaa tai sekavaa joukkoa”. Musiikissa cluster on sävelkimppu ja fonetiikassa sillä tarkoitetaan peräkkäisiä toisiinsa liittyviä konsonantteja.
Spontaani fissio
Uraanilla ja toriumilla pääasiallinen radioaktiivinen hajoamismuoto ei kuitenkaan ole spontaani fissio vaan alfahajonta, ja se jätetäänkin yleensä huomioon ottamatta paitsi silloin kun määritetään ko. alkuaineita sisältävien näytteiden tarkat radioaktiiviset hajoamismoodit (haarautumissuhde).
Fission ja spontaanin fission ero
Spontaani fissio on vastaavanlainen prosessi kuin fissio, mutta se ei ole itse itseään ylläpitävä eikä luo neutronivuota, joka olisi tarpeellinen fission jatkumiselle. Herkimmin spontaani fissio tapahtuu transaktinoideihin kuuluville alkuaineille, kuten rutherfordiumille.
Vladimir Petljakov
Vladimir Mihailovitš Petljakov (1891–1942) oli neuvostoliittolainen lentokonesuunnittelija.
Petljakov syntyi Sambelkin kylässä Donin kasakoiden alueella Venäjällä vuonna 1891. Hän opiskeli teknikoksi Taganrogin opistossa. Vuosina 1917–1918 hän toimi teknikkona Moskovan yliopiston aerodynamiikan laboratoriossa, jota johti Nikolai Žukovski, ja samalla opiskeli siellä valmistuen vuonna 1922. 1921–1936 Petljakov työskenteli TsAGI-instituutissa, jota johti Andrei Tupolev.
Vuonna 1936 Petljakovista tuli oman suunnittelutoimistonsa johtaja. Tähän aikaan oli uusille johtajille kysyntää, koska vanhemmat lentokoneinsinöörit oli vangittu 1930-luvun puhdistuksissa. Hän alkoi suunnitella kokometallisia lentokoneita ja kehitti monia alan tekniikoita. Petljakov johti ensimmäisten raskaiden pommikoneiden, kuten TB-1:n ja TB-3:n suunnittelua vuosina 1930–1935 ja nelimoottorisen Petljakov Pe-8 -pommikoneen ja Petljakov Pe-2 -syöksypommikoneen suunnittelua 1939–1940.
Hän kuoli lento-onnettomuudessa Arzamasissa tammikuussa 1942.
Vladimir Petljakov sai Stalin-palkinnon vuonna 1941 ja Leninin kunniamerkin.
Abelin varisto
Abelin varisto on algebrallisessa geometriassa, funktioteoriassa ja lukuteoriassa projektiivinen varisto, joka on algebrallinen ryhmä. Abelin varistot ovat samalla kertaa sekä tutkituimpia kohteista algebrallisessa geometriassa että välttämättömiä työkaluja muiden aiheiden tutkimuksessa algebrallisessa geometriassa ja lukuteoriassa.
Algebrallinen ryhmä
Algebrallinen ryhmä k:n suhteen on varisto G määriteltynä k:n suhteen, piste e\in G(k) ja morfismit ja i:G\to G jotka toteuttavat ehdot
Anijärvi
Anijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.
Maantiede
Järven pinta-ala on 11,3 hehtaaria ja sen pituus on 750 metriä ja leveys 300 metriä. Sillä on vain kaksi tulo-ojaa, joista toinen laskee viereiseltä Vaipparesuolta ja toinen pienestä lammesta, joka sijaitsee noin 50 metrin etäisyydellä rannasta. Järven luusuasta, järven lounaisrannalta, lähtee 950 metriä pitkä laskuoja Lamminjärveen.
Luonto
Anijärvi on luonnontilansa hyvin säilyttänyt metsäinen erämaajärvi.
Historiaa
Vuonna 1826 Pavi Jacob Jacobsoson haki lupaa Anijärven järvenlaskuun ja hän sai siihen luvan 1827. Myöhemmin, vuonna 1846 rusthollari Thomas Thomasson ja kumppanit hakivat samanlaiseen hankkeeseen lupaa ja saivat sen vuonna 1848. Lupa järvenlaskuun annettiin vuonna 1853 ja järven lasku suoritettiin vuonna 1867. Kun vertaa vuoden 1847 pitäjänkartan ja 1856 Kalmbergin kartaston kartan rantaviivaa nykyisiin karttoihin, huomaa suuren eron. Järvi on nykyään kaksiosainen, kun se oli aikaisemmin yksiosainen. Samassa kartastossa järven nimi kirjoitettiin "Annijärvi". Ilmeisesti järvi kuivattiin kahdessa osassa tai vasta jälkimmäinen hanke tuotti tulosta.
Anatoli Serdjukov
Anatoli Eduardovitš Serdjukov (, s. 8. tammikuuta 1962 Holmskaja, Krasnodarin aluepiiri) on venäläinen poliitikko ja liikemies, veroministeri 2004–2007 ja puolustusministeri 2007–2012.
Serdjukov valmistui Leningradin kauppainstituutista 1984 ja suoritti asevelvollisuutensa 1984–1985. Hän toimi huonekaluja myyvän pietarilaisen Mebel-Marketin johtajana 1995–2000 ja suoritti oikeustieteen tutkinnon Pietarin valtionyliopistossa 2001.
Veroministeriön Pietarin aluehallinnon varapäällikkönä Serdjukov oli 2000–2001 ja päällikkönä 2004 saakka, jolloin nimitettiin varaveroministeriksi ja veroministeriksi 2004. Puolustusministerinä 2007–2012 hän johti laajaa asevoimien uudistusta, johon kuului mm. miesvahvuuden vähentäminen miljoonaan sotilaaseen, luopuminen sotilaslääni-armeija-divisioona-rykmentti-järjestelmästä ja siirtyminen sotilaslääni-operaatioryhmä-prikaati-jakoon. Jokaiseen sotilaspiiriin perustettiin nopean toiminnan prikaati. Upseerien määrää vähennettiin ja vakinaisten aliupseerien määrää lisättiin.
Venäjän presidentti Vladimir Putin erotti Serdjukovin 2012 epäiltynä ministeriön alaisen omaisuudenhoitoyhtiön kavalluksesta ja nosti tilalle Sergei Šoigun.
Kalevi Takala
Alpo Kalevi Takala (2. kesäkuuta 1935 Eura – 11. heinäkuuta 1957) oli suomalainen lastenkirjailija.
Georg Wittig
Georg Wittig (16. kesäkuuta 1897 Berliini − 26. elokuuta 1987 Heidelberg) oli saksalainen kemisti. Hän sai Nobelin kemianpalkinnon vuonna 1979 tavasta syntetisoida alkeeneja aldehydeistä ja ketoneista Wittigin reaktiolla käyttämällä fosfoniumylidiä. Wittig jakoi palkinnon Herbert C. Brownin kanssa.
Wittig aloitti kemian opiskelun Tübingenin yliopistossa vuonna 1916. Wittig liittyi armeijaan. Oltuaan englantilaisten vankina 1918–1919 hän aloitti opiskelun. Se oli kuitenkin monimutkaista ylitäytettyjen yliopistojen takia. Esitettyään suoran pyynnön Karl von Auwersille, joka oli professorina Marburgin yliopistossa, hän pääsi jatkamaan opintojaan. Kolme vuoden kuluttua Wittig oli suorittanut filosofian tohtorin tutkinnon orgaanisessa kemiassa. Von Auwers sai hänet aloittamaan akateemisen uran. Vuonna 1926 hän sai valmiiksi habilitaationsa. Sinä aikana hän ystävystyi myös habilitaatiotaan tekevän Karl Zieglerin kanssa. Von Auwersin seuraaja Hans Meerwein pyysi Wittigin yliopistoon opettajaksi osittain Wittigin kirjoittaman neljäsataasivuisen stereokemiaa käsittelevän kirjan takia. Karl Friesin kutsusta Wittig siirtyi professoriksi Braunschweigin teknillinen yliopistoon vuonna 1932. Aika Braunschweigissa oli vaikeaa, koska natsit yrittivät päästä eroon Friesistä ja Wittig tuki häntä. Friesin pakkoeläkkeelle siirtymisen jälkeen vuonna 1937 Hermann Staudinger tarjosi Wittigille paikkaa Freiburgin yliopistosta. Vuonna 1944 Wittig seurasi Wilhelm Schlenkiä Tübingenin yliopiston orgaanisen kemian osaston johtajana. Siellä Wittig teki suurimman osan tutkimuksistaan. Vuonna 1956 Wittig siirtyi orgaanisen kemian osaston johtoon Heidelbergin yliopistossa. Sinne Wittigiä houkuttelivat vastarakennettu osasto ja läheinen yhteistyö BASF:n kanssa. Heidelbergissä ollessaan Wittig sai useimmat tunnustuksensa kuten Nobelin kemianpalkinnon.
Maholammi
Maholammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.
Maantiede
Lammen pinta-ala on 2,8 hehtaaria ja sen pituus on 300 metriä ja leveys 120 metriä. Järven luusua sijaitsee järven kaakkoisrannalla, josta saa alkunsa 200 metriä pitkä laskuoja, joka päättyy metsään. Vedet valuvat kuitenkin alavalle maalle päättyen lopuksi Heinijärvenojaan.
Järven rantaviiva on 0,77 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat rakentamattomia eikä sinne johda teitä.
Historia
Vuoden 1856 Kalmbergin kartastossa lammen nimi kirjoitettiin "Matojärvi".
Viuhkalehtikasvit
Ulkonäkö
Viuhkalehtikasvit ovat vedessä kasvavia ruohoja, joilla on juurakko ja kelluvia varsia. Lehtiasento on joskus vastakkainen, tavallisesti kierteinen, ja niissä on halkihaarainen eli dikotominen suonitus. Kukat ovat yksittäisiä ja melko pieniä. Kukan osat ovat erillisiä toisistaan ja sijaitsevat 2–4-, tavallisesti kolmilukuisissa kiehkuroissa. Verho- ja terälehtiä on kumpiakin 3–4 ja ne saattavat olla lähes toistensa kaltaisia. Joskus niissä on mesiäisiä. Heteiden ponnet ovat ulko- tai sivuluomaisia ja palhot ovat ohuita, eivät lapamaisia. Kehänpäällisiä emejä on 1–22, tavallisesti 3–18, ja kussakin on 1–5 siemenaihetta. Hedelmä on tuppilo tai pähkylä.
Levinneisyys
Viuhkalehtikasvit kasvavat lähes kaikkialla maapallolla. Euroopasta ne kuitenkin puuttuvat. Heimon kahdessa suvussa on yhteensä kuusi lajia. Joistakin lajeista on tullut vakavia rikkaruoho-ongelmia.
Sigtunan raatihuone
thumb|250px|Sigtunan raatihuone.
Pikkujalka
Pikkujalka on vuonna 2018 julkaistu yhdysvaltalainen Warner Brosin tuottama animaatioelokuva. Se perustuu vielä julkaisettomaan Sergio Pablosin lastenkirjaan nimeltä Yeti Tracks. Elokuvan on ohjannut Karey Kirkpatrick, joka myös osittain käsikirjoitti elokuvan John Requan ja Glenn Ficarran kanssa. Pääosissa näyttelee alkuperäisessä versiossa Channing Tatum, James Corden, Zendaya, Common, LeBron James, Danny DeVito, Gina Rodriguez, Yara Shahidi, Ely Henry ja Jimmy Tatro. Elokuvan ensi-ilta oli Yhdysvalloissa 28. syyskuuta 2018 ja Suomessa 12. lokakuuta 2018.
Juoni
Yetit asuvat eristyksessä vuorten päällä Himalajalla. Migo-yeti kohtaa Percy-nimisen ihmisen ja niin hän saa mainetta ja kunniaa ”Pikkujalan” löytämisestä. Löydön vuoksi Migo ja hänen ystävänsä, joilla on Pikkujalka-salaseura päättävät lähteä etsimään kylänsä ulkopuolelta todisteita Pikkujalasta.
Vladimir Smirnov (miekkailija)
Vladimir Viktorovitš Smirnov (, 20. toukokuuta 1954 – 27. heinäkuuta 1982) oli neuvostoliittolainen florettimiekkailija, joka vammautui kuolettavasti Roomassa pidetyissä maailmanmestaruuskilpailuissa ottelussa tapahtuneessa onnettomuudessa.
Bandyliigakausi 1993–1994
Jääpallon Bandyliiga kaudella 1993-1994 pelattiin kymmenen joukkueen kaksinkertaisena sarjana. Pudotuspelisysteemiä muutettiin siten, että runkosarjassa sijoille 3-6 pelasivat puolivälieräottelut ja kaksi parasta pääsivät suoraan välieriin. Pudotuspelit pelattiin paras kolmesta järjestelmällä. Puolivälierät ja välierät aloitettiin sarjassa heikommin sijoittuneen kotikentällä, kaksi seuraavaa peliä pelattiin paremmin sijoittuneen kotikentällä. Neljä viimeistä joukkuetta pelasivat karsintasarjan 1. divisioonan kahden parhaan joukkueen kanssa.
JPS selviytyi ensimmäistä kertaa pudotuspeleihin, mutta Veiterä ei puolivälierissä antanut jyväskyläläisille mitään mahdollisuuksia. Toisessa puolivälieräparissa OLS voitti myös HIFK:n suoraan kahdessa ottelussa.
Välierissä WP-35 voitti OLS:n ja Veiterä Botnian. Varkaudessa pelatussa loppuottelussa WP-35 voitti toisen perättäisen mestaruutensa 4-2 voitolla.
SM-karsintasarjassa 1.divisioonan seurat Narukerä ja ToPV osoittivat pystyvänsä tasaväkisiin kamppailuihin Bandyliigaseurojen kanssa. Molemmat päätyivät kuuteen pisteeseen, kuten myös niukasti pudotuspelien ulkopuolelle jäänyt Akilles. Maalieron turvin Narukerä nousi SM-sarjaan, jättäen Akilleksen ja ToPV:n taakseen. ToPV jäi niukasti karsintaviivan alapuolelle.
Runkosarja
Kuusi parasta pudotuspeleihin. Neljä heikointa karsintasarjaan.
Heikki Keskinen
Heikki Kalevi ”Heppi” Keskinen (11. maaliskuuta 1959 Löytäne, Heinolan mlk – 16. toukokuuta 2021 Heinola) oli suomalainen muusikko, kapellimestari, säveltäjä ja sovittaja. Heikki Keskisen pääsoitin oli tenorisaksofoni, mutta hän soitti myös klarinettia ja pianoa.
Yhdysvaltain sisällissota
Yhdysvaltain sisällissota oli Yhdysvalloissa vuosina 1861–1865 käyty sisällissota, jossa Yhdysvaltain unionille uskolliset pohjoisvaltiot ja Etelän osavaltioiden muodostama konfederaatio taistelivat vastakkain. Sodan taustalla oli Etelävaltioiden ja pohjoisen välejä pitkään hiertänyt kiista orjuuden tulevaisuudesta Yhdysvalloissa.
Heikki Keskinen
Keskistä pidetään yhtenä Suomen monipuolisimmista saksofonisteista. Hän soitti niin jazz, blues, pop/rock, big band kuin iskelmämusiikkia.
Yhdysvaltain sisällissota
Etelän agraariyhteiskunta oli pitkälti riippuvainen orjien palkattomasta työstä, kun taas pitkälle teollistuneessa pohjoisessa orjatyöstä oli jo kauan aiemmin luovuttu. Jännitteet pohjoisen ja etelän välillä kulminoituivat, kun republikaani Abraham Lincoln valittiin Yhdysvaltain presidentiksi vuonna 1860. Etelän orjanomistajat pelkäsivät valinnan johtavan orjuuden kieltämiseen, jolloin useat orjavaltiot irtautuivat unionista. Kapinoivat osavaltiot muodostivat Yhdysvaltain lailliselle hallitukselle vastavoimaksi Amerikan konfederaation.
Heikki Keskinen
Ura
Keskinen opiskeli Lahden ja Helsingin konservatorioissa (klarinetti) 1973–1978, Oulunkylän Pop&Jazz -opistossa 1977–1978 (saksofonit) ja Berklee College of Musicissa Bostonissa Yhdysvalloissa 1981–1982 (saksofonit). Keskisellä oli absoluuttinen sävelkorva.
Heikki Keskinen aloitti julkisen soittamisen 15-vuotiaana 1974 juuri perustetussa Heinola Big Bandissä. ja ammattitaitoisen soittouran 18-vuotiaana opiskelujen ohella vuonna 1977. Hänen muusikkouransa kesti yli neljäkymmentä vuotta. Keskinen on soittanut yli 160:llä suomalaisen eturivin artistin ja yhtyeen levyllä ja toiminut myös lähes kaikilla levyillä puhallinsovittajana.
Heikki Keskinen toimi kapellimestarina Kajaani Big Bandissä vuonna 1980, jossa hän teki sovituksia muun muassa Eero Raittiselle, Vladimir Shafranoville ja Sakari Kuosmaselle. Heikki Keskinen on tehnyt myös sovituksia Kuopion kaupunginorkesterille, jonka johtajana oli tuolloin Otto Donner. Studiotyötä Heikki Keskinen teki televisiossa mm. Olli Ahvenlahden orkesterissa vuodesta 1994 alkaen.
Yhdysvaltain sisällissota
Yhdysvallat ennen sisällissotaa
Masonin–Dixonin linjan pohjoispuolella neljä viidestä amerikkalaisesta oli luku- ja kirjoitustaitoinen. Yhdysvallat oli ennen vuotta 1850 lähes yksinomaan protestanttinen, ja seurakuntalaisten tuli osata lukea Raamattua kotona ja jumalanpalveluksissa. Pohjoisvaltioissa lähes kaikki lapset lähetettiin kouluun, ja erityisesti Uudessa-Englannissa tämä koski käytännössä kaikkia lapsia yhteiskuntaluokasta riippumatta. Ennen sisällissodan syttymistä Yhdysvallat oli jo huomattavasti Eurooppaa rikkaampaa aluetta. Vaikka Yhdysvalloissa ei vielä ollut resursseja esimerkiksi ruoan ulkomaanvientiin, maatalous oli edistynyttä, ja pohjoinen oli kasvavissa määrin teollistunut. Pohjoisessa paikalliset ja laajalevikkiset sanomalehdet tavoittivat suuren osan kansasta.
Heikki Keskinen
Ura
Heikki Keskinen oli näyttelijänä ja soittajana Aki Kaurismäen elokuvassa ”Leningrad Cowboys Go America”. Heikki Keskinen sovitti myös musikaalin ”Yö on hellä” Turun kaupunginteatterille, jonka laulut sävelsi Kassu Halonen ja tekstit teki Vexi Salmi. Lauluista tehtiin myös levy, jonka lauloivat Tapani Kansa ja Arja Koriseva. Heikki Keskinen on ollut myös Kassu Halosen ja Vexi Salmen yhteiskiertueella, joka perustui Irwin Goodmanin musiikkiin ja sen syntyhistorioihin. Heikki Keskinen soitti myös Jope Ruonansuun tunnetuimman kappaleen” Enkeleitä toisillemme” merkittävät saksofoniosuudet. Heikki Keskinen on soittanut myös Ryhmäteatterin ja Neon-teatterin esityksissä. Vuonna 2020 Heikki Keskinen soitti Stadin juhlaorkesterissa, joka on esiintynyt ympäri Helsinkiä. Heikki Keskinen oli mukana soittajana ja sovittajana ”Mestarit Areenalla”-kiertueella (Kirka, Pave, Hector, Pepe Willberg), joka huipentui loppuunmyytyyn stadionkonserttiin.
Yhdysvaltain sisällissota
Kysymys orjuudesta
thumb|vasen|Orjia virginialaisella plantaasilla 1670. Siirtomaa-aikana alkanut orjuus jatkui Yhdysvaltain eteläisissä osissa sisällissotaan asti. Pohjoisvalloissa se kiellettiin pian itsenäistymisen jälkeen.
Heikki Keskinen
Ura
Heikki Keskinen tunnettiin saksofonisoiton lisäksi myös ammattitaitoisena sovittajana. Heikki Keskinen teki mittavan sovitusuran. Hän on sovittanut urallaan lukuisille artisteille ja yhtyeille sekä myös big bandeille, sinfoniaorkestereille, puhallinorkestereille ja pienpuhallinkokoonpanoille sekä puhallinsektioille.
Suomen valtio myönsi Heikki Keskiselle täyden taiteilijaeläkkeen tammikuussa 2021.
Yhdysvaltain sisällissota
Kysymys orjuudesta
Yhdysvaltain pohjoisten ja eteläisten osavaltioiden välillä oli ollut voimakkaita ristiriitoja jo itsenäistymisestä lähtien. Yksi huomattavimpia oli kysymys orjuudesta, joka oli etelävalloissa taloudellisesti merkittävä osa suurplantaaseille perustuvaa maataloustuotantoa. Perustuslain kirjoittajille orjuuskysymys oli suurimpia kiistakapuloita, joka edellytti monia kompromisseja ennen kuin perustuslaki kelpasi kaikille osavaltioille. Pian itsenäistymisen jälkeen pääosa pohjoisvalloista vapautti orjat. Maatalousvaltaisissa etelävaltioissa orjuuden keskeinen osa niiden taloudessa aiheutti sen, että ne vastustivat jyrkästi yrityksiä ulottaa orjuuden kieltäminen myös etelään.
Heikki Keskinen
Ura
Heikki Keskinen kuoli äkilliseen sydänkohtaukseen 16. toukokuuta 2021 Heinolassa. Heikki Keskinen oli kuollessaan 62-vuotias. Hänellä ei ollut lapsia.
Yhdysvaltain sisällissota
Kysymys orjuudesta
Orjuuskysymyksen lisäksi pohjois- ja etelävaltioita erottivat myös mm. talousjärjestelmää, ulkomaankauppaa ja osavaltioiden asemaa koskevat erimielisyydet, mutta niihin ei ollut mahdollista löytää neuvottelemalla kompromissiratkaisuja. Sen sijaan juuri orjuuskysymyksellä ja erityisesti kysymyksellä uusien osavaltioiden liittämisestä unioniin orjuuden sallivina ns. orjavaltioina tai sen kieltävinä ns. vapaina valtioina oli oleva ratkaiseva osa sisällissotaan johtavana kiistan aiheena.
Heikki Keskinen
Kiertueura
Heikki Keskinen on soittanut mm:ssa seuraavien artistien ja yhtyeiden kiertueille: Sakari Kuosmanen, Danny-show, Hector, Tapani Kansa, Topi Sorsakoski, Frederik, Sleepy Sleepers/Leningrad Cowboys, J. Karjalainen ja Mustat Lasit -yhtye, Tero Vaara ja Mamba-yhtye, Mestarit Areenalla -kiertueella sekä Johnny Loganin Ruotsin ja Saksan kiertueilla. Hän on ollut myös Jazz-liiton järjestämillä kiertueilla. Heikki Keskinen kävi myös 1980-luvun puolivälissä Suomen kulttuurivaltuuskunnan mukana Pohjois-Koreassa, missä hän soitti jazzista pitäneelle Pohjois-Korean johtajalle Kim Il-Sungille.